钦定古今图书集成/明伦汇编/官常典/第285卷 > 贾谊新书 > 王训
## 钦定古今图书集成/明伦汇编/官常典/第285卷 > 贾谊新书 > 王训

按《梁书王暕传》：“暕子训，字怀范，幼聪警有识量，征士
何引见而奇之。年十三，暕亡忧毁，家人莫之识。十六，
召见文德殿，应对爽彻，上目送久之，顾谓朱异曰：‘可
谓相门有相矣’。补国子生，射策高第，除秘书郎，迁太
子舍人，秘书丞，转宣城王文学、友太子中庶子，掌管记，俄迁侍中。既拜入见，高祖从容问何敬容曰：‘褚彦
回年几为宰相’？”敬容对曰：“少过三十。”上曰：“今之王训，
无谢彦回。”训美容仪，善进止，文章之美，为后进领袖。
在春宫特被恩礼。以疾终于位，时年二十六。赠本官，
谥温子。